"ออมสิน"เปิดถอนเงินผ่านตู้เอทีเอ็มไม่ใช้บัตร
ครั้งแรกในเอเชีย ธนาคารออมสินเปิดบริการถอนเงินจากตู้เอทีเอ็มโดยไม่ใช้บัตร
24 ก.พ. 2560

ครั้งแรกในเอเชีย ธนาคารออมสินเปิดบริการถอนเงินจากตู้เอทีเอ็มโดยไม่ใช้บัตรธนาคารออมสินเตรียมเปิดตัวบริการโมบายแบงก์กิ้งรูปแบบใหม่ กดเอทีเอ็มโดยไม่ต้องใช้บัตร ในวันที่ 15 มี.ค.นี้ ซึ่งจะเป็นธนาคารแรกในเอเชียที่ใช้ระบบดังกล่าว 
บริการนี้ธนาคารจะให้บริการผ่านบริการ My Mo My Card โดยลูกค้าสามารถเลือกใช้บริการผ่านระบบอินเทอร์เน็ตแบงก์กิ้ง  ทำรายการเบิกเงินมาจากที่บ้าน เมื่อมาถึงตู้เทีเอ็มแค่กดปุ่มถอนเงินจาก My Mo  ใช้สมาร์ตโฟนแสกน  QR code เงินก็จะไหลออกจากตู้เอทีเอ็มโดยไม่ต้องใช้บัตรเอทีเอ็ม 
นายธวัช บุญยะรัตน์ ผู้อำนวยการฝ่ายบริหารผลิตภัณฑ์ธุรกิจบริการและอิเลคทรอนิก ธนาคารออมสิน กล่าวว่า บริการนี้สามารถใช้ได้กับโทรศัพท์สมาร์ทโฟนทุกรุ่น ทั้งระบบปฎิบัติการ IOS และ แอนดรอยด์ ในระยะแรกจะใช้บริการได้ที่ตู้เอทีเอ็มของธนาคารออมสินในกทม. และ ปริมณฑล และในอนาคตจะขยายให้ครอบคลุมทั่วประเทศ
ชมคลิป เครดิต เฟซบุ๊ก หน่วยบริการ โสตทัศนูปกรณ์ ท่มช่างภาพ ธนาคารออมสิน